A BIZOTTSÁG HATÁROZATA
(2009. április 14.)
bizonyos anyagoknak a biocid termékek forgalomba hozataláról szóló 98/8/EK európai parlamenti és tanácsi irányelv I., I. A. vagy I. B. mellékletébe történő fel nem vételéről
(az értesítés a C(2009) 2566. számú dokumentummal történt)
(EGT-vonatkozású szöveg)
(2009/324/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
mivel:
(1)
A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., I. A., illetőleg I. B. mellékletébe való felvétel lehetősége szempontjából meg kell vizsgálni.
(2)
Számos, az említett jegyzékben szereplő hatóanyag-/terméktípus-kombináció esetében az eredeti résztvevő visszalépett a felülvizsgálati programból.
(3)
Következésképpen a Bizottság - az 1451/2007/EK rendelet 11. cikkének (2) bekezdése, 12. cikkének (1) bekezdése és 13. cikkének (5) bekezdése alapján - értesítette erről a tagállamokat. Ezt az információt 2006. június 14-én elektronikus úton is közzétették.
(4)
Az említett közzétételt követő három hónapon belül újabb érdeklődők jelezték, hogy egyes érintett hatóanyagok és terméktípusok esetében átvennék a résztvevő szerepét.
(5)
A 2007/794/EK bizottsági határozat (3)2008. április 30-át jelölte meg a szóban forgó hatóanyag-/terméktípus-kombinációkra vonatkozó hiánytalan dosszié benyújtásának új határidejéül.
(6)
Egyes hatóanyag-/terméktípus-kombinációk esetében azonban nem érkezett be hiánytalan dosszié a megadott határidőig.
(7)
Az 1451/2007/EK rendelet 12. cikkének (4) és (5) bekezdése értelmében a szóban forgó hatóanyagokat ezért nem helyénvaló felvenni a 98/8/EK irányelv I., I. A. vagy I. B. mellékletébe az érintett terméktípusok hatóanyagaként.
(8)
Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
ELFOGADTA EZT A HATÁROZATOT:
1. cikk
Az e határozat mellékletében feltüntetett hatóanyagok nem vehetők fel a 98/8/EK irányelv I., I. A. vagy I. B. mellékletébe az érintett terméktípusok hatóanyagaként.
2. cikk
Az 1451/2007/EK rendelet 4. cikkének (2) bekezdése vonatkozásában ezt a határozatot 2009. június 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2009. április 14-én.